ചന്ദ്രിക ദിനപത്രത്തിന്റെ മറവില് കള്ളപ്പണം വെളുപ്പിച്ചെന്ന ആരോപണത്തില് തെളിവ് സമര്പിക്കാന് കെ ടി ജലീല് എംഎല്എ കൊച്ചിയിലെ ഇഡി ഓഫിസിലെത്തി കൊച്ചി: 09.09.2021 ചന്ദ്രിക ദിനപത്രത്തിന്റെ മറവില് കള്ളപ്പണം വെളുപ്പിച്ചെന്ന ആരോപണത്തില് തെളിവ് സമര്പിക്കാന് കെ ടി ജലീല് എംഎല്എ കൊച്ചിയിലെ എന്ഫോഴ്സ്മെന്റ് ഡയറക്ടറേറ്റ് ഇഡി ഓഫിസിലെത്തി. ഇഡി നല്കിയ നോടിസിന്റെ അടിസ്ഥാനത്തിലാണ് ജലീല് ഓഫിസില് ഹാജരായത്. ഏഴു തെളിവുകള് നല്കുമെന്നാണ് ജലീല് പറയുന്നത്.പി കെ കുഞ്ഞാലിക്കുട്ടിക്കെതിരായ പോരാട്ടത്തില് എല്ഡിഎഫില് ഒറ്റപ്പെടുന്നതിനിടയിലാണ് കെ ടി ജലീല് വീണ്ടും ഇഡിക്കു മുന്പിലെത്തുന്നത്. ചന്ദ്രിക കേസില് ജലീലിന്റെ പരാതിയിലല്ല ഇഡി കേസെടുത്തത്. നേരത്തേ തന്നെ ഈ കേസുമായി ബന്ധപ്പെട്ടു ജലീലിനെ ഇഡി വിളിപ്പിച്ചിരുന്നു. ഇഡിയുടെ നിര്ദേശ പ്രകാരമാണ് കെ ടി ജലീല് തെളിവുകള് ഹാജരാക്കുന്നത്. അതേസമയം ഇഡിക്ക് മുന്നില് തെളിവുകള് നല്കുന്നതിന് മുമ്ബ് വ്യാഴാഴ്ച രാവിലെ ജലീല് ക്ലിഫ് ഹൗസില് വച്ച് മുഖ്യമന്ത്രി പിണറായി വിജയനുമായി കൂടിക്കാഴ്ച നടത്തിയിരുന്നു. മുഖ്യമന്ത്രി ജലീലിനെ വിളിപ്പിക്കുകയായിരുന്നു. സഹകരണബാങ്കില് ഇഡി അന്വേഷണം എന്ന ആവശ്യം പാര്ടി വിരുദ്ധമെന്നു മുഖ്യമന്ത്രി അറിയിച്ചു. പ്രസ്താവനകളില് ജാഗ്രത വേണമെന്നും മുഖ്യമന്ത്രി ഉപദേശിച്ചുവെന്നും അറിയുന്നു. എന്നാല് ഇഡി അന്വേഷണം ആവശ്യപ്പെട്ടിട്ടില്ലെന്ന് കെ ടി ജലീല് അറിയിച്ചു. രാവിലെ മുഖ്യമന്ത്രിയെ കണ്ടു വിശദമായി കാര്യങ്ങള് സംസാരിച്ചതായി കെ ടി ജലീല് തന്റെ ഫേസ്ബുക് പോസ്റ്റില് കുറിച്ചു. കുഞ്ഞാലിക്കുട്ടിയുടെ കള്ളപ്പണ ഹവാല ഇടപാടുകളുടെ സത്യാവസ്ഥ പുറത്തു കൊണ്ടുവരാനുള്ള പോരാട്ടം ശക്തമായി തുടരും.2006ല് കച്ച മുറുക്കി ഉടുത്ത് ഇടതുപക്ഷ പിന്തുണയോടെ അങ്കത്തട്ടില് അടരാടി ലക്ഷ്യം കണ്ടിട്ടുണ്ടെങ്കില് 2021ലും പോരാട്ടം ലക്ഷ്യം കാണും. സാമ്ബത്തിക തട്ടിപ്പുകള്ക്കും വെട്ടിപ്പുകള്ക്കുമെതിരെ ശക്തമായ നടപടിയെടുക്കുന്ന സര്കാരാണ് കേരളത്തിലെ പിണറായി സര്കാര്. ലീഗ് നേതാക്കള്ക്ക് എന്തും ആഗ്രഹിക്കാം. എആര് നഗര് പൂരത്തിന്റെ വെടിക്കെട്ട് അധികം വൈകാതെ കാരാത്തോട്ട് തുടങ്ങും. തീയണക്കാന് തിരൂരങ്ങാടിയിലെ ഫയര് എന്ജിന് മതിയാകാതെ വരുമെന്നും ജലീല് പോസ്റ്റില് വ്യക്തമാക്കി.മലപ്പുറം എആര് നഗര് ബാങ്കിലെ ക്രമക്കേടുകള് ഇഡി അന്വേഷിക്കണമെന്ന കെ ടി ജലീലിന്റെ നിലപാടിനെ തള്ളി വാര്ത്താസമ്മേളത്തിനിടെ കഴിഞ്ഞദിവസം മുഖ്യമന്ത്രി രംഗത്തെത്തിയിരുന്നു. സഹകരണ ബാങ്കുകളുടെ കാര്യം പരിശോധിക്കേണ്ടത് ഇഡിയല്ല, സംസ്ഥാന സര്കാര് ആണെന്നായിരുന്നു മുഖ്യമന്ത്രി പറഞ്ഞത്. വ്യക്തി വിരോധം തീര്ക്കാന് സര്കാരിനെ കിട്ടില്ലെന്നു വ്യക്തമാക്കി സഹകരണ മന്ത്രി വിഎന് വാസവനും ജലീലിനെ തള്ളിയിരുന്നു.